Malema in hof oor sekwestrasie | Maroela Media
Julius Malema, die leier van die Ekonomiese Vryheidsvegters (EFF) gaan na verwagting Maandag in die Pretoriase hooggeregshof verskyn oor miljoene rand wat hy aan die Suid-Afrikaanse Inkomstediens (SAID) verskuldig is.
Malema het ook nie sy Ratanang-familietrust vir belastingdoeleindes by die SAID geregistreer nie, en die SAID moes dit namens hom doen.
Mpho Ramakatsa, die EFF se nasionale koördineerder, het vroeër beweer die SAID se stappe teen Malema word "polities gedryf".
Die SAID het reeds sommige van Malema se bates en eiendom op veilings verkoop om van die belastinggeld wat Malema skuld, te verhaal. 'n Onvoltooide huis in Sandton is in Mei 2013 vir R5.9 miljoen verkoop en sy plaas in Limpopo het in Junie 2013 R2.5 miljoen op 'n veiling gehaal.
lololol ek lag my slap. In hierdie land kan jy as jy die nodige pos beklee, bedrog pleeg, steel, en die regering kan miljoene der miljoene mors en n lekker lewe he. Maar behoed jou siel as jy die SAID probeer bedrieg, dis die groot kraan wat die lekker gravy train moet voed. Dit kan hulle nooit toelaat nie, ne??????
Nogal interessant dat jy nie lid van die parlement kan word as jy gesekwestreer is nie, maar jy kan selfs president word as jy korrup, 'n verkragter, moordenaar/terroris ens. ens. is. WOW, wat 'n "wonderlike" land om in te woon.